Diari Oficial de la Generalitat Valenciana


Sumari del DOGV 7220, del 24-02-2014 (2014/1470)

Informació del pla de participació pública de l'estudi d'integració paisatgística del plan de reforma interior de la UE-10 i adjacents.
---------------------------------------------------------------------------------------------------------------------------------------

### Dades del document

Número de DOGV
:   7220

Data del DOGV
:   24-02-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/1470


Organisme emissor
:   Ajuntament de Navajas

Tipus de document
:   Anunci

Informació del pla de participació pública de l'estudi d'integració paisatgística del plan de reforma interior de la UE-10 i adjacents. [2014/1470]  
Amb data 29 d'octubre de 2013, esta Alcaldia va dictar el decret següent:  
Vist que l'Ajuntament ha iniciat els treballs de programació dels terrenys inclosos en l'àmbit de la unitat d'execució UE-10 i adjacents, amb el propòsit de completar la urbanització d'estos i establir una nova ordenació estructural i detallada.  
Vist que la documentació d'esta actuació inclou una proposta de pla de participació pública de l'estudi d'integració paisatgística del pla de reforma interior de la unitat d'execució UE-10 i adjacents, que ha sigut examinat pels servicis tècnics.  
Vist que de l'article 11 de la Llei 4/2004, de 30 juny, de la Generalitat, d'Ordenació del Territori i Protecció del Paisatge, i dels articles 13 i següents, i 48 i següents del Reglament de Paisatge de la Comunitat Valenciana, aprovat pel Decret 120/2006, d'11 d'agost, del Consell, es desprén que en el supòsit d'elaboració de plans que prevegen una modificació de l'ordenació estructural i detallada resulta necessari elaborar un estudi d'integració paisatgística, que incorporarà un pla de participació pública, entre les activitats i el mètode del qual figuren l'exposició de les seues línies bàsiques i les consultes públiques.  
  
Per tot això, vistos els preceptes mencionats i els informes tècnic i jurídic emesos amb data 28 d'octubre de 2013 amb caràcter favorable, resolc:  
  
Primer  
Exposar al públic durant el termini de 20 dies, comptadors des de la publicació de l'anunci corresponent en el Diari Oficial de la Comunitat Valenciana, la proposta del pla de participació pública per a definir els objectius de qualitat i la resta de consideracions que hauran de tindre's en compte per a elaborar l'estudi d'integració paisatgística que acompanyarà el pla de reforma interior de la unitat d'execució UE-10 i adjacents.  
  
Segon  
Publicar així mateix l'anunci en un periòdic de difusió local, en el tauler d'anuncis d'este ajuntament i en la pàgina web municipal.  
  
Durant el termini anteriorment indicat, qualsevol interessat podrà manifestar les seues observacions i opinions en matèria de paisatge. A este efecte, la consulta de la documentació podrà dur-se a terme a l'Ajuntament de Navajas, en horari d'oficina de 09.00 a 14.00 hores, de dilluns a divendres, així com en la pàgina web municipal, l'adreça de la qual és ?http://www.navajas.es?.  
Del pla de participació pública forma part una enquesta, que podrà ser completada a través de la referida pàgina web o presentada en el Registre d'este ajuntament.  
  
Navajas, 29 d'octubre de 2013.- L'alcalde: José Vicente Torres Escrig.